ສຫລ ແລະ ເຢຍຣະມັນ ຈະຫາລືກັນ ກ່ຽວກັບ ເລື້ອງສືບລັບ (ວີດີໂອ)
ທ່ານໂອບາມາ ຮັບປະກັນຕໍ່ ຜູ້ນໍາຂອງເຢຍຣະມັນວ່າ ກຸງວໍຊິງຕັນ ໄດ້ນໍາເອົາຄວາມເປັນຫ່ວງ ຂອງສະຫະພາບຢູໂຣບ ໄປພິຈາລະນາຢ່າງຈິງຈັງ.
ທໍານຽບຂາວ ກ່າວວ່າ ເຈົ້າໜ້າທີ່ອະວຸໂສດ້ານຄວາມປອດ ໄພຂອງສະະຫລັດ ແລະເຢຍຣະມັນຈະພົບປະກັນໃນບໍ່ເທົ່າ ໃດມື້ຕໍ່ໜ້ານີ້ ເພື່ອສົນທະນາກ່ຽວກັບລາຍງານຂອງສື່ມວນ ຊົນເຢຍຣະມັນທີ່ເວົ້າວ່າ ກິດຈະກໍາເຝົ້າຕິດຕາມຂອງສະຫະ ລັດ ໄດ້ ແນເປົ້າໝາຍໃສ່ເຈົ້າໜ້າທີ່ສະຫະພາບຢູໂຣບ ຕາມ ທີ່ມີການກ່າວຫານັ້ນ ຂ່າວກ່ຽວກັບການພົບປະກັນດັ່ງກ່າວ ໄດ້ມີຂຶ້ນໃນວັນພຸດວານນີ້ ຢູ່ໃນຖະແຫລງ ການຂອງທໍານຽບຂາວ ທີ່ນຳອອກເຜີຍແຜ່ບໍ່ ເທົ່າໃດຊົ່ວໂມງລຸນຫລັງທີ່ປະທານາທິ ບໍດີໂອບາມາ ແລະນາຍົກ ລັດຖະມົນຕີເຢຍຣະມັນ ໄດ້ລົມກັນທາງໂທລະສັບ ຖະແຫລງການດັ່ງກ່າວເວົ້າວ່າ ທ່ານໂອບາມາໄດ້ຮັບປະກັນຕໍ່ຜູ້ນໍາຂອງເຢຍຣະມັນວ່າ ກຸງວໍຊິງຕັນໄດ້ນໍາເອົາຄວາມເປັນຫ່ວງຂອງສະຫະພາບຢູໂຣບໄປພິຈາລະນາຢ່ງຈິງຈັງ ຖະແຫຼງການກ່າວຕື່ມວ່າ ຜູ້ນໍາທັງສອງຍັງໄດ້ຢືນຢັນອີກເທື່ອນຶ່ງ ເຖິງຄວາມສໍາຄັນຂອງ ການຮ່ວມມືທາງດ້ານສືບລັບຢ່າງໃກ້ຊິດໃນການປາບປາມ ທັບມ້າງການກໍ່ການຮ້າຍ ບັນດາຜູ້ນຳຂອງຢູໂຣບຫລາຍຄົນລວມທັງປະທານາທິບໍດີ Francois Hollande ຂອງ ຝຣັ່ງ ແລະທ່ານ Martin Schulz ປະທານສະພາສະຫະພາບຢູໂຣບໄດ້ຕໍາ ໜິການກ່າວ ຫານັ້ນຢ່າງແຮງທີ່ວ່າ ອົງການຄວາມໝັ້ນຄົງແຫ່ງຊາດຂອງສະຫະລັດ ໄດ້ຕິດຕັ້ງເຄື່ອງ ລັກຟັງໂທລະສັບ ໃສ່ຫ້ອງການຂອງສະຫະພາບຢູໂຣບ ຫລື EU ແລະສາມາດເຈາະເຂົ້າ ໄປເບິ່ງຂໍ້ມູນຢູ່ໃນຕານໜ່າງຄອມພິວເຕີພາຍໃນຂອງ EU